6. ΑΠΟΦΑΣΙΣ ΣΩΜΑΤΟΣ ΟΡΚΩΤΩΝ ΛΟΓΙΣΤΩΝ Αριθ. 5192 της 10/27 Μαρτ. 1962 (ΦΕΚ Β΄ 104) Περί ασκήσεως ελέγχου επί του έργου των Ορκωτών Λογιστών. Κανονισμός ασκήσεως ελέγχου επί του έργου των Ορκωτών Λογιστών Εισαγωγή Ο παρών Κανονισμός εκδίδεται εις εκτέλεσιν του άρθρ. 8 του Ν.Δ. 4107/1960 υπό του Εποπτικού Συμβουλίου εγκριθείς κατά την συνεδρίαν αυτού της 7 Μαρτ. 1962. Ο Κανονισμός ούτος ρυθμίζει τον τρόπον ασκήσεως του ελέγχου επί του έργου των Ορκωτών Λογιστών, τα της υποβολής των εκθέσεων τούτων, και τα της τηρήσεως αρχείου των εκθέσεων τούτων παρά τω Σώματι. Τροποποιήσεις και συμπληρώσεις του Κανονισμού δύνανται να επιφέρωνται μετ’ απόφασιν του Εποπτικού Συμβουλίου. Οσάκις, παρίσταται ανάγκη θα επανεκδίδωνται πλήρεις σελίδες και κεφάλαια αφαιρουμένων των τροποποιουμένων. Αι μέχρι τούδε εκδοθείσαι εγκύκλιοι, αι αναφερόμεναι εις θέματα ρυθμιζόμενα δια του παρόντος καταργούνται. Άσκησις καθηκόντων Το ελεγκτικόν έργον των Μελών του Σώματος δέον να ασκήται συμφώνως προς τα (STANDARDS) «ΠΛΑΙΣΙΑ ΕΛΕΓΧΟΥ», τα παραδεδεγμένα υπό του ΣΟΛ. Προ της αναλήψεως οιασδήποτε εργασίας ο Ορκωτός Λογιστής βεβαιούται ότι η αίτησις του ελεγχομένου δια την παροχήν αυτώ υπηρεσιών είναι σαφής. Ο Ορκωτός Λογιστής είναι υπεύθυνος δια την εκτέλεσιν της εντολής το ταχύτερον δυνατόν καταβάλλων άμα ιδιαιτέραν φροντίδα ίνα το κόστος διατηρήται εντός λογικών ορίων. Ουδεμία εργασία εκτελείται υπό του Ορκωτού Λογιστού εφ’ όσον αύτη ευρίσκεται εκτός των ορίων της υπό του Ε.Σ. δοθείσης αυτώ εντολής. Εις ας περιπτώσεις απαιτείται εργασία πρόσθετος, ο Ορκωτός Λογιστής δέον να ενημερώνη τους Τεχνικούς Συμβούλους οίτινες εισηγούνται δεόντως, προς λήψιν αποφάσεως. Σώμα Ορκωτών Λογιστών 12.Ε.α.5-6 Μηναία προγράμματα απασχολήσεως Οι Ορκωτοί Λογισταί αποστέλλουν εις τους Τεχνικούς Συμβούλους, ουχί αργότερον των τριών ημερών προ της λήξεως εκάστου μηνός, πρόγραμμα εργασιών των Γραφείων των δια τον επόμενον μήνα. Κατηγορίαι Ελέγχων Αι υπό του Σώματος Ορκωτών Λογιστών αναλαμβανόμεναι εργασίαι διαιρούνται εις κανονικούς ελέγχους, Δικαστικάς και Φορολογικάς Πραγματογνωμοσύνας, ειδικούς ελέγχους ή διερευνήσεις και εις παροχήν συμβουλών επί θεμάτων οργανώσεως. Διαδικασία ελεγκτικής εργασίας α)Γενικά. Η εντολή αναθέσεως εργασίας περιλαμβάνει εκτός των άλλων και τον αριθμόν μητρώου του έργου. Ο αριθμός ούτος εφεξής αναγράφεται εφ’ όλων των φακέλλων, δελτίων χρόνου απασχολήσεως και αλληλογραφίας σχετιζομένης προς την εντολήν ταύτην. Ιδιαίτερος αριθμός μητρώου δίδεται εις τον έλεγχον εκάστης χρήσεως και δι’ οιανδήποτε άλλην εργασίαν, ακόμη και όταν αύτη γίνεται δια τον αυτόν ελεγχόμενον. Εις την περίπτωση των μονίμων απασχολήσεων (τουτέστιν μηνιαίων ή τριμηνιαίων εργασιών) ο ίδιος αριθμός μητρώου χρησιμοποιείται πάντα μέχρις αλλαγής της φύσεως της εντολής. Προ των τοιούτων αριθμών, μητρώου δέον απαραιτήτως να τίθεται το γράμμα «Μ». β)Κανονικός έλεγχος. Άμα τη λήψει εντολής του Ε.Σ. και κατόπιν συνεννοήσεως μετά του ελεγχομένου, ο Ορκωτός Λογιστής και το αναγκαιούν προσωπικόν, επισκέπτονται τα Γραφεία τούτου επί τω τέλει όπως μελετήσωσι την παρ’ αυτώ οργάνωσιν και εκτιμήσωσι το σύστημα του εσωτερικού ελέγχου. Προς τον σκοπόν τούτον, τα υπο των Τεχνικών Συμβούλων εκπονηθέντα ερωτηματολόγια θέλουσι χρησιμοποιηθή ως γενικόν βοήθημα. Η συμπλήρωσις τούτων δέον όπως γίνεται δια μελάνης. (Αντί της σελ. 108, 77(α) Σελ. 108,77(β) 224-065 12.Ε.α.6 Σώμα Ορκωτών Λογιστών Μετά την περάτωσιν της μελέτης της υφισταμένης οργανώσεως και της εκτιμήσεως του εσωτερικού ελέγχου και προ της ενάρξεως οιασδήποτε λεπτομερούς εργασίας, ο Ορκωτός Λογιστής εκπονεί το πρόγραμμα ελέγχου. Το πρόγραμμα ελέγχου στηρίζεται εις τας πληροφορίας τας ληφθείσας ως άνω και ακολουθεί τα παραδεδεγμένα «ΠΛΑΙΣΙΑ ΕΛΕΓΧΟΥ». Τούτο δέον να συζητήται μετά των Τεχνικών Συμβούλων οσάκις οι τελευταίοι ούτοι ήθελον ζητήση παρά του Ορκωτού Λογιστού όπως πράξη τούτο. Ο έλεγχος διεξάγεται συμφώνως τω προγράμματι, τυχόν δε ουσιώδεις προσθήκαι εις τούτο ή διαγραφαί τίθενται υπ’ όψιν των Τεχνικών Συμβούλων εις τας περιπτώσεις εκείνας καθ’ ας το πρωτότυπον συνεζητήθη μετ’ αυτών. Οσάκις ήθελεν προκύψη δυσκολία, ήτις θα συνεπήγετο ενδεχομένως την επιμήκυνσιν του ελέγχου, ο Ορκωτός Λογιστής δέον να συζητή τούτο μετά των Τεχνικών Συμβούλων. Το πρόγραμμα ελέγχου δέον να συμπληρούται δια μελάνης και να σημειούνται επ’ αυτού αι μονογραφαί των ενεργησάντων εκάστην ελεγκτικήν διαδικασίαν. Εις ευκρινές σημείον του προγράμματος, σημειούνται τα πλήρη ονόματα των προσώπων των αντιστοιχούντων εις τας εν λόγω μονογραφάς. Παρά των μελών δέον όπως λαμβάνεται ειδική φροντίς όσον αφορά την σύνταξιν των φύλλων ελέγχου άτινα είναι αναγκαία προς απόδειξιν της ελεγκτικής των εργασίας ως και δια την στήριξιν της γνώμης του Ορκωτού Λογιστού επί των σχετικών λογιστικών καταστάσεων (Ισολογισμού και Λογαριασμού Αποτελεσμάτων). Προ της περατώσεως του ελέγχου, ο Ορκωτός Λογιστής δέον να συζητή μετά των Τεχνικών Συμβούλων τα τεχνικής φύσεως θέματα τα χρήζοντα εξετάσεως και διευκρινίσεως, με βάσιν το σχέδιον της εκθέσεως και τα εν τω φακέλλω ελέγχου στοιχεία. Η κατά την συζήτησιν ταύτην διατυπουμένη γνώμη του Τεχνικού Συμβούλου δεν είναι υποχρεωτική δια τον Ορκωτόν Λογιστήν. Το σχέδιον της εκθέσεως και λοιπά στοιχεία δέον να δίδωνται εις τους Τεχνικούς Συμβούλους μίαν τουλάχιστον ημέραν προ της συζητήσεως, ίνα μελετήσουν ούτοι τα σχετικά ζητήματα. Η μετάφρασις των εν λόγω εγγράφων δεν είναι απαραίτητος, δύναται να γίνεται τούτο οσάκις κατά την γνώμην του Τεχνικού Συμβούλου ωρισμένα σημεία, παρουσιάζονται ιδιαιτέρως σημαντικά. Το κόστος του ελέγχου συζητείται μετά του Τεχνικού Συμβούλου ίνα εισηγηθή ούτος προς το Ε.Σ. δια τον καθορισμόν της αμοιβής και επί του δεδικαιολογημένου ή μη του διατεθέντος χρόνου εν σχέσει προς τας ανάγκας της εκτελεσθείσης εργασίας. Ο Ορκωτός Λογιστής προκειμένου να προβή εις οιασδήποτε τροποποιήσεις επί των συμπερασμάτων των συζητηθέντων μετά των Τεχνικών Συμβούλων θεμάτων, δέον να ενημερώση προς τούτου τους Τεχνικούς Συμβούλους προ της αποστολής της εκθέσεως. Το τελικόν σχέδιον της εκθέσεως ως έχει μετά την συζήτησιν, μετά των προς δακτυλογράφησιν σχεδίων παραδίδονται υπό του Ορκωτού Λογιστού εις την Γραμματείαν, με σαφή ένδειξιν του αριθμού των απαιτουμένων αντιτύπων και μεθ’ οιασδήποτε άλλης διευκρινίσεως. Το δακτυλογραφημένον κείμενον επιστρέφεται εις τον Ορκωτόν Λογιστήν προς παραβολήν μετά του πρωτοτύπου και έλεγχον των αριθμητικών στοιχείων, αθροίσεων κλπ. Η τελική ευθύνη του ελέγχου των κειμένων ανήκει εις τους Ο.Λ. αλλ’ ο Διευθυντής ή ο προς τούτο αρμόδιος δύναται, εφ’ όσον τούτο ήθελεν ζητηθή υπό του Ο.Λ., να ορίσουν οιονδήποτε εκ του διοικητικού προσωπικού ίνα απασχοληθή εις την εργασίαν της παραβολής των κειμένων. Μετά τον έλεγχον επιστρέφεται εις την Γραμματείαν προς πολυγράφησιν. Τα πολυγραφημένα αντίγραφα της εκθέσεως και των λογαριασμών παραδίδονται εις τον Ο.Λ. προς τελικήν θεώρησιν και υπογραφήν. Η ευθύνη της διεκπεραιώσεως των αντιτύπων της εκθέσεως και των λογαριασμών ανήκει εις τον Διευθυντήν των Διοικητικών Υπηεσιών του Σ.Ο.Λ. ή τον προς τούτω ορισθησόμενων παρά του Ε.Σ. όστις πρέπει να παραδίδη εν υπογεγραμμένον αντίτυπον της εκθέσεως και λογαριασμών εις τον Πρόεδρον του Ε.Σ. προς φύλαξιν εις το επίσημον αρχείον του Σ.Ο.Λ. Τα εν λόγω αντίγραφα φυλάσσονται εις ερμάρια με κλείθρα, την κλείδα των οποίων φυλάσσει ο Πρόεδρος του Ε.Σ. ή ο υπό τούτου εξουσιοδοτούμενος. γ)Δικαστικαί και Φορολογικαί Πραγματογνωμοσύναι. Εις τας περιπτώσεις καθ’ ας Ο.Λ. εντέλλεται υπό αρμοδίας Αρχής να ενεργήση δικαστικήν ή φορολογικήν πραγματογνωμοσύνην, ούτος δέον αρχικώς να αναφέρη τούτο δι’ αναφοράς του απευθυνομένης προς το Ε.Σ. Εν συνεχεία ο Ο.Λ. προβαίνει ες εκτίμησιν, εν τω μέτρω του δυνατού, της απαιτηθησομένης εργασίας και παρέχει εις τους Τεχνικούς Συμβούλους πληροφορίας, όσον αφορά τον προϋπολογιζόμενον χρόνον απασχολήσεως και το κόστος της εργασίας. Ο Ο.Λ. προβαίνει εις την εκπόνησιν εγγράφου προγράμματος της απαιτουμένης εργασίας προς επιστήριξιν της ζητηθείσης παρ’ αυτού γνώμης, αι δε εκτελούμεναι εργασίαι μονογράφονται δια μελάνης υπό του εκτελούντος ταύτας. Κατά την κρίσιν του Ο.Λ. τα ανακύπτοντα ζητήματα δύνανται να συζητώνται μετά των Τεχνικών Συμβούλων, οι οποίοι όμως πάντως τηρούνται ενήμεροι της πορείας της εργασίας παρακολουθούντας ταύτην από απόψεως απασχολήσεως προσωπικού, διατιθεμένου χρόνου και κόστους ίνα εισηγούνται καταλλήλως και συντονίζουν το όλον έργον του Σώματος. (Μετά την σελ. 108, 78(α) Σελ. 108,79 Σώμα Ορκωτών Λογιστών 12.Ε.α.6 δ)Ειδικοί Έλεγχοι και διευκρινίσεις (πλην δικαστικών και φορολογικών Πραγματογνωμοσυνών). Το είδος τούτο της εργασίας περιλαμβάνει ιδίως ελέγχους επί αιτήσεων δανείων, προτεινομένων εκδόσεων ομολογιακών δανείων, ως και ερεύνας προοριζομένας δι’ ωρισμένα θέματα εν αντιθέσει προς τους τακτικούς ελέγχους. Αι αιτήσεις μετά των τυχόν παρατηρήσεων των Τεχνικών Συμβούλων παραπέμπονται εις τον ή τους ορισθησομένους Ο.Λ. οίτινες αρχίζουν την εργασία αφού προηγουμένως βεβαιωθούν απολύτως περί της εκτάσεως αυτής. Εις τας περιπτώσεις καθ’ ας η υποβληθείσα αίτησις είναι ασαφής, οι Ο.Λ. δέον να ζητούν από τον ελεγχόμενον να υποβάλη νέαν αίτησιν επί τω τέλει αποφυγής, οιασδήποτε μεταγενεστέρας αμφισβητήσεως ως προς την έκτασιν της αιτουμένης εργασίας. Προκειμένου περί του τοιούτου είδους εργασιών οι Ο.Λ. δέον να λαμβανωσιν υπ’ όψιν τας εί τούτο εκάστοτε εκδιδομένας ειδικάς οδηγίας των Τεχνικών Συμβούλων. Αι εκθέσεις, προσαρτήματα, πίνακες κλπ. συζητούνται μετά των Τεχνικών Συμβούλων και κατά τα λοιπά εφαρμόζονται τα εν παρ. β΄ του παρόντος οριζόμενα. ε)Παροχή ετέρων υπηρεσιών. Η κατηγορία αύτη των υπηρεσιών αφορά εις την παροχήν προφορικών (συμμετοχή εις Συμβούλια) ή εγγράφων συμβουλών επί θεμάτων της αρμοδιότητός των. Οι διορισμοί διαβιβάζονται εις τους Ο.Λ. κατά τον εν τη παρ. δ΄ ανωτέρω αναφερόμενον τρόπον. Ο Ο.Λ. τηρεί τους Τεχνικούς Συμβούλους ενημέρους επί της πορείας της εργασίας και προϋπολογίζει το κόστος της εργασίας τουλάχιστον άπαξ του μηνός. Όπου απαιτείται η υποβολή εγγράφου εκθέσεως ή λογιστικών καταστάσεων, ο Ο.Λ. συζητεί περί αυτών μετά των Τεχνικών Συμβούλων και υποβάλλει την έγγραφον έκθεσίν του, εφαρμοζομένων των εν παρ. β΄ ανωτέρω οριζομένων. Εργασίαι εκτός έδρας Εάν Ο.Λ. απασχολούμενοι εκτός των Αθηνών ήθελον διαπιστώση ότι απαιτείται να διαθέσουν περισσότερον χρόνον του αρχικώς προϋπολογισθέντος τοιούτου, δέον να ζητούν εγγράφως, τηλεφωνικώς ή τηλεγραφικώς την έγκρισιν προτάσεως της παραμονής των. Οι Βοηθοί Λογισταί και Δόκιμοι Ορκωτοί Λογισταί δέον να υποβάλουν τυχόν αιτήσεις παρατάσεως εις τον Ο.Λ. εις ον ανήκουσι όστις και επιλαμβάνεται του ζητήματος μετά των Τεχνικών Συμβούλων οίτινες εν συνεχεία εισηγούνται προς τον Πρόεδρον του Ε.Σ. Σελ. 108,80 Εποπτεία της εργασίας υπό του Εποπτικού Συμβουλίου α)Το Ε.Σ. εποπτεύει και ελέγχει την εργασίαν του ελεγκτικού προσωπικού του Σώματος. Το Ε.Σ. δύναται να εξουσιοδοτή τον Πρόεδρον, τον Τεχνικόν Συμβούλον του Σώματος, ή εν ή και περισσότερα εκ των μελών αυτού όπως ελέγχουν την παρ’ οιουδήποτε γραφείου Ο.Λ. εκτελουμένην εργασίαν, β)Ο Πρόεδρος ή οι ως άνω διοριζόμενοι εξετάζουν την ελεγκτικήν εργασίαν, προς διαπίστωσιν εάν αύτη εκτελήται συμφώνως προς τους παραδεδεγμένους κανόνας ελεγκτικής, τα εγκεκριμένα πλαίσια ελέγχου, τους κανονισμούς του Σώματος, ως και το καταρτισθέν πρόγραμμα ελέγχου. Επίσης αντικείμενον του ελέγχου αποτελεί ο τρόπος καθ’ ον ο Ο.Λ. απασχολεί το ελεγκτικόν προσωπικόν δια την εκτέλεσιν ανατιθεμένης αυτώ εντολής, γ)Το Ε.Σ. επί εγγράφων αναφορών ή παραπόνων, υποβαλλομένων υπό προσώπων εχόντων έννομον συμφέρον και στρεφομένων, κατ’ εκθέσεων ή πιστοποιητικών καταρτισθέντων υπό Ο.Λ., επιλαμβάνεται ως ακολούθως: Αναθέτει εις τον Τεχνικόν Σύμβουλον συνεπικουρούμενον από εν εν τω μελών του Ε.Σ. και έναν Ο.Λ. οριζόμενον υπό του Ε.Σ. την έρευναν των παραπόνων και την υποβολήν του σχετικού πορίσματος, εφαρμοζομένων εν συνεχεία εφ’ όσον συντρέχει περίπτωσις, των διατάξεων του Πειθαρχικού Κανονισμού των Μελών του Σώματος Ορκωτών Λογιστών (ΦΕΚ τεύχος Β΄ 351/1961) και του Β.Δ/τος 737/1961. δ)Οι εις ους ανατίθεται η κατά τα ανωτέρω Εποπτεία εκθέτουν εγγράφως ή προφορικώς τας απόψεις των προς το Ε.Σ. κατά τα υπό τούτου εκάστοτε οριζόμενα. 12.Ε.α.6 Σώμα Ορκωτών Λογιστών 